
	讛讻讬 讙专住讬' 谞讛谞讛 讘讞爪讬 驻专讜讟讛 讜驻讙诐 讘讞爪讬 驻专讜讟讛 讗讜 砖谞讛谞讛 讘驻专讜讟讛 讘讚讘专 讗讞讚 讜驻讙诐 讘驻专讜讟讛 讘讚讘专 讗讞专 讛''讝 诇讗 诪注诇 注讚 砖讬讛谞讛 砖讜讛 驻专讜讟讛 讜讬驻讙讜诐 砖''驻 讘讚讘专 讗讞讚 讜讘讙诪' 诪驻专砖 讟注诪讗 讚讬诇驻讬' 诪转专讜诪讛 讚讘讚讘专 砖驻讙诐 讘讜 谞讛谞讛: 讗讬谉 诪讜注诇 讗讞专 诪讜注诇 讗诇讗 讘讛诪讛 讜讻诇讬 砖专转 讘诇讘讚. 转讬诪讛 讚转谞讬讗 讘转讜住驻转讗 [讘拽注] 讘拽专讚讜诐 砖诇 讛拽讚砖 [讜讘讗 讞讘专讜] 讜讘拽注 讘讜 讜讘讗 讞讘专讜 讜讘拽注 讘讜 讻讜诇诐 诪注诇讜 讜诇讬讻讗 诇诪讬诪专 讚讘拽专讚讜诐 讻诇讬 砖专转 诪讬讬专讬 讚讛讗 转谞讬 讛转诐 讘住讬驻讗 谞转谞讛 诇讞讘专讜 讜讞讘专讜 诇讞讘专讜 讛专讗砖讜谉 诪注诇 讜讛砖谞讬 诇讗 诪注诇 讜讘注讜诇讛 讻讜诇诐 诪注诇讜 讜诪驻专砖 讚讛转诐 讘诪讗讬 注住拽讬谞谉 讻讙讜谉 诇讗讞专 砖讘拽注 讛讞讝讬专讜 讚诪讛 砖讛讞讝讬专讜 讛专讬 讛讜讗 砖诇 讛拽讚砖 讻讗讬诇讜 诇讗 诪注诇讜 讜专讘讬谞讜 讬爪讞拽 诪驻专砖 讚讛转诐 讘讙讝讘专讬谉 注住拽讬谞谉 讚诇注讜诇诐 诇讗 讬爪讗讜 诇讞讜诇讬谉 讘砖讜诐 诪注讬诇讛 注讚 砖讬讜爪讬讗谞讛 诪专砖讜转讜: 专讘讬 讗讜诪专 讻诇 讚讘专 (砖讬砖 讘讜 驻讙诐) [砖讗讬谉 诇讜 驻讚讬讜谉] 讬砖 讘讜 诪砖讜诐 诪讜注诇 讗讞专 诪讜注诇. 诪驻专砖 诇讬讛 讘讙诪': 诪讗讬 讟注诪讗 讚转''拽 拽住讘专 讘注谞讬讬谞讗 讚讘讛诪讛 讻转讬讘 [讚讻转讬讘] 讘讗讬诇 讛讗砖诐. 驻讬专讜砖 讚讻转讬讘 (讜讬拽专讗 讛) (讗砖专) 讬讻驻专 注诇讬讜 讘讗讬诇 讛讗砖诐 讜诪讬讜转专 讚讛讻转讬' 拽专讗 讗讞专讬谞讗 讜讛讜讛 诪爪讬 诇诪讬讻转讘 讗砖专 讬讻驻专 注诇讬讜 讗诇讗 砖''诪 诇讚专砖讗 讗转讬 诇诪讬诪专 讚讜讜拽讗 讘讗讬诇 讗砖诐 讗讬讻讗 诪注讬诇讛 讗讞专 诪注讬诇讛 讗讘诇 诇讗 讘讻诇讬 砖专转 谞专讗讛 诇专' 讚爪专讬讱 诇驻专砖 讚住讘专讬 专讘谞谉 砖讛讜讗 讬讜爪讗 诇讞讜诇讬谉 注''讬 诪注讬诇讛 讜讗''讻 讬砖 诇讜 驻讚讬讜谉 讚讗诐 讗讬谉 驻讚讬讜谉 讗''讻 诇讗 讬爪讗 诇讞讜诇讬谉 讜讗诪讗讬 诇讗 讬诪注诇讜 讘讜 诪讗讞专 砖诪注诇 讗讞讚 讜讗讬谉 住讘专讗 诇讜诪专 讘讝讛 讚讙诇讬 拽专讗: 讜专' 谞讞诪讬讛 讗诪专 诇讱 拽''讜 讗诐 诇讗讞专讬诐 诪讘讬讗 诇讬讚讬 拽讚讜砖讛. 驻讬专讜砖 砖讛讻诇讬 砖专转 诪拽讚砖 讘诪讛 砖讘转讜讻讜 讛讜讗 注爪诪讜 诇讗 讻诇 砖讻谉 驻讬专讜砖 砖诇讗 讬爪讗 诇讞讜诇讬谉 注''讬 诪注讬诇讛 讗讘诇 诪''诪 诪讜讚讛 讚讬砖 诇讜 驻讚讬讜谉 讗诇讗 讙讘讬 诪注讬诇讛 砖讗谞讬 诪砖讜诐 拽''讜 讜诇注谞讬谉 驻讚讬讜谉 砖诪讗 诇讗 砖讬讬讱 讛讗讬 拽''讜 讜讘讗讬诇 讛讗砖诐 诪讬讘注讬讗 诇讬讛 诇讚专砖讗 讗讞专讬转讗: 讛讗讜诪专 讛专讬 注诇讬 注爪讬诐 诇讗 讬驻讞讜转 诪砖谞讬 讙讝讬专讬谉 讜讟注讜谞讬谉 诪诇讞 讜讟注讜谞讬谉 转谞讜驻讛. 讜诪驻专砖 讛转诐 驻专拽 讛拽讜诪抓 专讘讛 (诪谞讞讜转 讚祝 讻:) 讚诇讚讘专讬 专讘讬 注爪讬诐 爪专讬讻讬诐 拽诪讬爪讛 讻诪讜 诪谞讞讛 讜爪专讬讱 注爪讬诐 诇注砖讜转 诪注专讻讛 讜诇讛拽讟讬专诐 讘讛 讜讛砖转讗 驻诇讬讙讬 讻谉 专讘讬 讜专讘谞谉 讘诪转谞讬' 讚专讘讬 住讘专 讻诇 讚讘专 砖讗讬谉 讘讜 驻讙诐 讻讙讜谉 注爪讬诐 讬砖 讘讛谉 诪讜注诇 讗讞专 诪讜注诇 讻诪讜 讘讛诪讛 讜讻诇讬 砖专转 讚注爪讬诐 拽专讘谉 讙诪讜专 讛讜讗 讜专讘谞谉 住讘专讬 讚诇讗讜 拽专讘谉 讛讜讗 讜讗讬谉 讘讛诐 诪讜注诇 讗讞专 诪讜注诇: 拽讚砖讬 诪讝讘讞 转诪讬诪讬诐 讜谞注砖讜 讘注诇讬 诪讜诪讬谉 讗讬讻讗 讘讬谞讬讬讛讜 讜讛转谞讬讗. 讘谞讬讞讜转讗 专讘讬 讗讜诪专 讬拽讘专讜 讚拽住讘专 讘注讬谞谉 讛注诪讚讛 讜讛注专讻讛 讜讞讻''讗 讬驻讚讜 讚拽住讘专讬 诇讗 讘注讬谞谉 讛注诪讚讛 讜讛注专讻讛 讛砖转讗 驻诇讬讙讬 讘讬谉 专讘讬 讜专讘谞谉 讚讗诇讬讘讗 讚专讘讬 讚讗诪专 讘注讬谞谉 讛注诪讚讛 讜讛注专讻讛 讗诐 讻谉 讗诇讬诪讗 拽讚讜砖转讬讬讛讜 砖讛专讬 讗讬谞诐 谞驻讚讬诐 讘拽诇 讛诇讻讱 讬砖 讘讛诐 诪讜注诇 讗讞专 诪讜注诇 讜讚讘专 砖讗讬谉 讘讜 驻讙诐 拽专讬 诇讬讛 诇驻讬 讻砖诪转讞诇讛 讻砖讛讬讜 转诪讬诪讬诐 讛讬讜 讚讘专 砖讗讬谉 讘讜 驻讙诐 讜专讘谞谉 住讘专讬 讗讬谉 诪讜注诇 讗讞专 诪讜注诇 讚诇讗 讗诇讬诐 拽讚讜砖转讬讬讛讜 砖讛专讬 讛诐 谞驻讚讬诐 诪讘诇讬 讛注诪讚讛 讜讛注专讻讛: 谞讟诇 讗讘谉 讗讜 拽讜专讛 砖诇 讛拽讚砖 讛专讬 讝讛 诇讗 诪注诇. 讘讙诪专讗 诪讜拽讬 诇讛 讘讗讘谞讬诐 讛诪住讜专讜转 诇讜 诇讙讝讘专 注住拽讬谞谉 砖讗讬谞谉 讬讜爪讗讬谉 诇讞讜诇讬谉 讘谞讟讬诇转 讛讙讝讘专 诇驻讬 砖讗讬谞讜 诪讜爪讬讗 诪专砖讜转 讛拽讚砖 讘谞讟讬诇转讜 砖讻诇 讝诪谉 砖讛讬讗 讘专砖讜转 讛讙讝讘专 讛专讬 讛讬讗 讘专砖讜转 讛拽讚砖 注讚 砖讬讜爪讬讗讛 诪专砖讜转讜:




专讘讬谞讜 讙专砖讜诐

谞讛谞讛 讘讻讞爪讬 驻专讜讟讛. 讻讙讜谉 诇讘砖 (驻讬专讜转) [讘讙讚] 讛拽讚砖 讘讛谞讗转 砖讬注讜专 砖讜讛 讞爪讬 驻专讜讟讛:



讜驻讙诐 讘讻讞爪讬 驻专讜讟讛. 砖拽专注 讘讜 讜驻讙诪讜 讻砖讬注讜专 讞爪讬 驻专讜讟讛:



讗讜 砖谞讛谞讛 讘砖讜讛 驻专讜讟讛 讘讚讘专 讗讞讚 讘讚讘专 砖讬砖 讘讜 驻讙诐 讜诇讗 驻讙诐 讜驻讙诐 讘砖讜讛 驻专讜讟讛 讘讚讘专 讗讞专. 讻讙讜谉 砖驻讱 诪砖拽讛 拽讚砖 讜诇讗 谞讛谞讛 讛专讬 讝讛 诇讗 诪注诇:



注讚 砖讬讛谞讛 讘砖讜讛 驻专讜讟讛 讜讬驻讙讜诐 砖讜讛 驻专讜讟讛 讘讚讘专 讗讞讚. 讛讗讬 转谞讗 住讘专 讚讜诪讬讗 讚转专讜诪讛:



讜讗讬谉 诪讜注诇 讗讞专 诪讜注诇 讘诪讜拽讚砖讬谉 讗诇讗 讘讘讛诪讛 讜讻诇讬 砖专转 讘诇讘讚 讚讛谞讬 诇讗讜 诇讚诪讬诐 诇驻讚讬讬讛 拽讬讬诪讬 讜诇讗讜 讘专 讗讬驻讙讜诪讬 谞讬谞讛讜 砖讗驻讬诇讜 专讻讘 讗讞讚 注"讙 讘讛诪讛 讜讛讻讞讬砖讛 讗讜 转诇砖 爪诪专讛 注讚讬讬谉 专讗讜讬讛 讛讬讗 诇拽专讘谉 讜讬砖 讘讛 诪讜注诇 讗讞专 诪讜注诇 讜讻谉 砖转讛 讗讞讚 讘讻讜住 砖诇 讝讛讘 讗驻讬诇讜 讗诐 驻讙诪讜 讜驻讬讞转讜 讻讬讜谉 讚拽讚讜砖转 讛讙讜祝 讛讜讗 讜诇讗 诇驻讚讬讬讛 拽讗讬 专讗讜讬 讛讜讗 注讚讬讬谉 诇砖讬专讜转 讜讬砖 讘讜 诪讜注诇 讗讞专 诪讜注诇:



专讘讬 讗讜诪专 讚讘专 砖讗讬谉 诇讜 驻讙诐. 砖讗讬谞讜 谞驻住诇 讗驻讬诇讜 驻讙诪讜 讚讛讬讬谞讜 讻诇 讚讘专 砖讗讬谉 诇讜 驻讚讬讜谉 讻讬 讛谞讬 讚讗诪专谉 讜讚讻讜讜转讬讛讜谉 讬砖 讘讜 诪讜注诇 讗讞专 诪讜注诇:



拽住讘专 讘注谞讬讬谞讗 讚讘讛诪讛 讻转讬讘讛 诪注讬诇讛. 讜诇讗 讘砖讗专 诪讬诇讬 讚讻转讬讘 讘讗讬诇 讛讗砖诐 讙讘讬 诪注讬诇讛:



讜专' 谞讞诪讬讛. 讚诪专讘讬 谞诪讬 讻诇讬 砖专转:



讗诪专 诇讱. 诪拽"讜 讗讬专讘讜 讗诐 讗讞专讬诐 诪讘讬讗讬谉 诇拽讚讜砖转谉 讻诇讜诪专 讻讬讜谉 讚讻诇讬 砖专转 讞诪讬专讬 讻"讻 讚诪讘讬讗讬谉 讗讞专讬诐 诇拽讚讜砖讛 讚讛讻讬 讗讬转 诇谉 讚讻诇 诪讬诇讬 诪转拽讚砖 讘讻诇讬 砖专转:



讛讜讗 注爪诪讜 讻诇讬 砖专转 诇讗 讻"砖. 讻讙讜谉 讻讜住 砖诇 讝讛讘 讗讬谞讜 讚讬谉 砖讬讘讬讗 注爪诪讜 诇拽讚讜砖讛 诇讻讱 砖讬讛讗 讘讜 诪讜注诇 讗讞专 诪讜注诇:



讗讬讻讗 讘讬谞讬讬讛讜 注爪讬诐 讚转"专 讛讗讜诪专 讛专讬 注诇讬 注爪讬诐 诇讗 讬驻讞讜转 诪砖谞讬 讙讝讬专讬谉 讻讜'.讗)注"讻 砖讬讬讱 诇注诪讜讚 讛拽讜讚诐 讘诪住' 诪谞讞讜转 讛讗 讘专讬讬转讗 讘驻专拽 讛拽讜诪抓 转谞讬谞讗 讜讟注讜谞讬谉 诪诇讞 讜讟注讜谞讬谉 转谞讜驻讛 诇讟注诪讗 讚专讘讬 讻砖讗专 拽专讘谉 讛讜讗讬诇 讜诪讬拽专讜 拽专讘谉:



讜诇讚讘专讬 专讘讬 讗讜转讜 拽专讘谉 注爪讬诐 讟注讜谞讬谉 注爪讬诐 讗讞专讬诐. 诇讛拽讟讬专谉 讘讛谉 讻砖讗专 拽专讘谉:



讜爪专讬讻讬谉 拽诪讬爪讛. 砖讬拽讞 诪讛谉 诪注讟 诪拽讜诪爪讜 讜讬拽讟讬专 转讞诇讛 讛讜讗讬诇 讜诪拽讬砖 诇讛讜 诇诪谞讞讛 诇诪诇讞 讜诇转谞讜驻讛 爪专讬讻讬谉 (讛讻讬) 谞诪讬 拽诪讬爪讛 [讜讛讻讗] 讗讬讻讗 讘讬谞讬讬讛讜 注爪讬诐 诇讟注诪讗 讚专讘讬 讚讗诪专 讗讬拽专讜 拽专讘谉 拽讚砖讬 拽讚讜砖转 讛讙讜祝 讻诪讜 讘讛诪讛 讜讬砖 讘讛讜 诪讜注诇 讗讞专 诪讜注诇 讗诐 讬砖讘 讗讞讚 注诇讬讛谉 讜讞讝专 讜讬砖讘 讗讞专 注诇讬讛谉 讬砖 讘讛谉 诪讜注诇 讗讞专 诪讜注诇 讜转"拽 住讘专 诇讗 讗讬拽专讜 拽专讘谉 诇拽讚讜砖转 讛讙讜祝 诇讬拽专讘 讗诇讗 诇讚诪讬诐 讜诇讬转 讘讛讜 诪讜注诇 讗讞专 诪讜注诇:



专讘 驻驻讗 讗诪专 拽讚砖讬 诪讝讘讞 讻讜' 讗讬讻讗 讘讬谞讬讬讛讜. 讜讛转谞讬讗 拽讚砖讬 讛诪讝讘讞 转诪讬诪讛 讜谞注砖讛 讘注诇 诪讜诐 讜注讘专 讜砖讞讟谉 拽讜讚诐 驻讚讬讬讛:



专讘讬 讗讜诪专 讬拽讘专讜. 诪砖讜诐 讚拽住讘专 讚讘注讜 讛注诪讚讛 讜讛注专讻讛 讜诇讗 讗驻砖专 讚诪转讜 讛诇讻讱 讬拽讘专讜 讚讻讬讜谉 讚诇讗 讛讜讜 转讜讘 讘专 驻讚讬讬讛 讛诇讻讱 讬砖 讘讛谉 诪讜注诇 讗讞专 诪讜注诇 讛谞讛谞讛 诪讛谉 诇讗讞专 砖讞讬讟讛:



讜讞讻"讗 讬驻讚讜. 讚诇讗 讘注讬 讛注诪讚讛 讜讛注专讻讛 讜讻讬讜谉 讚拽讚讜砖转 讚诪讬诐 谞讬谞讛讜 讗讬谉 讘讜 诪讜注诇 讗讞专 诪讜注诇*)谞专讗讛 讚爪"诇 讛讜讗 诪砖谞讛 讘诪住讻转 诪谞讞讜转 (讚祝 拽讜 注"讘) 讜砖诐 讜讘驻专拽 讛拽讜诪抓 转谞讬讗 讘讘专讬讬转讗 讚讟注讜谞讬谉 诪诇讞 讜讟注讜谞讬谉 讛讙砖讛 讜讻讜'.:





专砖"砖

[讘诪砖谞讛 谞讛谞讛 讘讻讞爪讬 驻专讜讟讛 讜驻讙诐 讘讻讞"驻 讻讜'. 谞专讗讛 讚讛讜' 诪谉 讜驻讙诐 讛讜讗 讜' 讛诪讞诇拽转] :



专砖"讬 讚"讛 讜专"谞. 讚讻"砖 讞诪讬专讬 讻"讻 砖诪讘讬讗讬谉 讗讞专讬诐 诇拽讚讜砖讛 讜讬砖 讘讛谉 诪注讬诇讛. 诇讻讗讜专讛 转诪讜讛 讚讛讗 诪砖拽讚砖讜 拽讚讜砖转 讛驻讛 讬砖 讘讛谉 诪注讬诇讛 讻讚转谞谉 诇注讬诇 讘驻"讘. 讜讗讜诇讬 讬讻讜讜谉 讚讻讬讜谉 讚谞转拽讚砖讜 讘讻"砖 拽讚砖讜 拽讚讜砖转 讛讙讜祝 讚讗讬谉 诇讛诐 驻讚讬讜谉 讻讚转谞谉 讘专"驻 讬"讘 讚诪谞讞讜转 讜诇讻谉 讬砖 讘讛诐 诪讗讝 诪注讬诇讛 讗讞专 诪注讬诇讛 讜讗驻砖专 讚讙诐 转"拽 诪讜讚讛 讘讝讛 讜讘讛诪讛 讚谞拽讟 诇"讚 讗诇讗 诇讗驻讜拽讬 讻"砖:



砖诐 讚讻"砖 诪拽讚砖讬谉 讻诇 讚讘专. 讻爪"诇:



转讚"讛 诪"讟. 讚讻转讬讘 讬讻驻专 注诇讬讜 讻讜'. 讻爪"诇 讜诪诇转 讗砖专 诇诪讞讜拽 讜讻谉 讘住诪讜讱:



讘讗"讚 砖讛讻"砖 诪拽讚砖 诪讛 砖讘转讜讻讜. 讻爪"诇:

